钦定古今图书集成/明伦汇编/家范典/第046卷 > 春秋四传 > 《秦归成风襚》
## 钦定古今图书集成/明伦汇编/家范典/第046卷 > 春秋四传 > 《秦归成风襚》

《春秋：文公九年》“冬，秦人来归僖公、成风之襚。”

《左传》：“礼也，诸侯相吊贺也，虽不当事，苟有礼焉书也，
以无忘旧好。”

《公羊传》其言僖公、成风何？兼之。兼之，非礼也。曷为不
言“及成风？”成风尊也。

《穀梁传》：“秦人弗夫，人之也。即外之弗夫人而见正焉《胡传》：“秦人归禭而曰僖公成风者，非兼襚也，亦犹平
王来赗仲子，而谓之惠公仲子尔。仲子，惠公之妾也。”
然则风氏亦庄公之妾，曷不书曰“来归庄公成风”之
襚乎？曰：宠爱仲子，以妾为妻者，惠公也。故书“惠公仲
子，所以正后世之为人夫者，当明夫道，不可乱嫡妾”
之分以卑其身，尊崇风氏，立为夫人者，僖公也。故书
“僖公成风”，所以正后世之为人子者，当明子道不可
行僭乱之礼以贱其父，圣人垂戒之义明矣。

〈大全〉程子曰：过时始至，故云来归。虽子母先君后夫人体当然也。《书秦人》，不云君使，以失礼夷之也，言其尚夷也。盖嫡妾之乱，自兹而始。刘氏曰：“僖公、成风者，妾母系子而言耳。诸侯无二嫡，故妾母系子为重。”